Diari Oficial de la Generalitat Valenciana


Sumari del DOGV 1474, del 31-01-1991 (1991/820157)

RESOLUCIÓ de 14 de desembre de 1990, del Conseller d'Obres Públiques, Urbanisme i Transports, per la qual s'estima aprovar el projecte de modificació puntual núm. 22 del Plan General d'Ordenació Urbana de Santa Pola (Alacant), relatiu a la zona arqueològica.
------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1990/12/14/(1)/dof/vci/html**

### Dades del document

Número de DOGV
:   1474

Data del DOGV
:   31-01-1991

Secció del DOGV
:   ALTRES DISPOSICIONS

Número del document
:   1991/820157


Data del document
:   14-12-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Santa Pola
    * pla d'urbanisme

Resolució del Conseller d'Obres Publiques, Urbanisme y Transports, de dia 14 de desembre de 1990, per la qual s'estima aprovar definitivament el Projecte de Modificació Puntual núm. 22 del Pla General d'Ordenació Urbana de Santa Pola (Alacant), relatiu a la zona arqueològica.  
Vist el Projecte de Modificació, Puntual núm. 22 del Pla General d'Ordenació Urbana del terme municipal de Santa Pola (Alacant) relatiu a la zona arqueològica.  
Vist que amb data 26 d'octubre de 1990, fou registrat d'entrada en aquesta Conselleria el Projecte de Modificació Puntual núm. 22 del Pla General d'Ordenació Urbana de Santa Pola a l'efecte previst en l'article 3.2 del decret 137/90, de 30 de juliol, del Consell de la Generalitat Valenciana, en relació amb l'article 49 de la Llei del Sòl.  
Vist que el projecte consta de dos apartats: a) Informe tècnic i b) Plànols.  
Vist que amb data 27 d'octubre de 1989, el Ple de l'Ajuntament acordà aprovar inicialment el Projecte de Modificació i sotmetre l'expedient a informació pública durant el termini d'un mes.  
Vist que amb data 8 de novembre de 1989 fou publicat en el diari «Información» i el 16 de novembre del mateix any en el número 263 del BOP a l'efecte d'informació pública.  
Vist que durant el període d'informació pública no es va realitzar cap al·legació.  
Vist que amb data 29 de desembre de 1989, el Ple de l'Ajuntament acordà aprovar per unanimitat provisionalment el Projecte de Modificació puntual núm. 22 del Pla General d'Ordenació Urbana de Santa Pola.  
Vist que amb data 2 de març de 1990, la Direcció General de Ports i Costes del Ministeri d'Obres Públiques i Urbanisme emeté un informe favorable, ja que la modificació no afectava el domini públic marítimo-terrestre ni a la zona que té la servitud de protecció.  
Vist que amb data 10 de març de 1990, la Unitat de carreteres d'Alacant del Ministeri d'Obres Públiques i Urbanisme emeté un informe favorable a aquests Projecte de Modificació, d'acord amb l'article 10 de la Llei 25/88, de 29 de juliol, de Carreteres.  
Vist que amb data 12 de març de 1990, la Direcció General de Patrimoni Cultural de la Conselleria de Cultura, Educació i Ciència autoritza la Modificació proposada del Pla General d'Ordenació Urbana de Santa Pola.  
Vist que el Ple de l'Ajuntament, en sessió ordinària de 30 de març de 1990, acordà aprovar per unanimitat l'Estudi i Avaluació de l'Impacte Ambiental de l'esmentat Projecte de Modificació, l'edicte d'exposició al públic del qual, a l'efecte d'al·legacions fou publicat en el diari «Información» en l'edició de 6 d'abril de 1990, i en el BOP núm. 85 de 12 d'abril de 1990, i no s'ha formulat cap al·legació durant el període d'informació.  
Vist que amb data 26 de juny de 1990, l'agència del Medi Ambient de la Conselleria d'Administració Pública emeté un informe favorable.  
Vist que l'Ajuntament sol·licità l'informe preceptiu de la Comissió Territorial d'Urbanisme d'Alacant, la qual en la sessió de 26 de setembre de 1990, acordà emetre un informe favorable.  
Atès que l'objecte del Projecte consisteix a modificar la zona de protecció arqueològica inclosa en el Pla General sense que afecten a aquesta els carrers Francisco Santamaria, Isabel la Católica, Antonio Garcia Sarboni, Ramón y Cajal, Espoz y Mina, Gabriel Miró, Canalejas, av. de Albacete, zona esportiva (camp de futbol i pistes de tennis), depuradora municipal i av. de València, i afecta la zona emmarcada en el plànol que figura en l'expedient, la qual abraça part del Pla Salines, zona industrial, zona humida inundada entre PERI Salines i la zona industrial, RP-2, CJ-2 i part de Salines.  
Atès que segons que estableix l'article 49 de la Llei del Sòl les modificacions de qualsevol dels elements dels plans, projectes, programes, normes i ordenances s'atindran a les mateixes disposicions enunciades per a la seua aprovació.  
Atès que, en aplicació de l'article esmentat s'ha seguit el procediment establert en els articles 40 i 41 de la Llei del Sòl i concordants del Reglament de Planejament.  
Atès que l'Hble. Sr. Conseller d'Obres Públiques, Urbanisme i Transports és competent per a l'aprovació definitiva, d'acord amb l'article 3.2 del Decret 137/90, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, resolc:  
Aprovar el Projecte de Modificació Puntual núm. 22 del Pla General d'Ordenació Urbana de Santa Pola (Alacant), relatiu a la zona arqueològica.  
Contra aquesta Resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l'endemà de la publicació de la Resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des, de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 14 de desembre de 1990. - El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI